**Švenčionių r. Švenčionėlių lopšelis – darželis „Vyturėlis“**

**Direktorės Aldonos Čuvalovos**

**METŲ VEIKLOS ATASKA****ITA**

2021 m. sausio 18 d. Nr. SD-14

Švenčionėliai, Švenčionių r.

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Švenčionėlių lopšelio- darželio „Vyturėlis“ 2018 – 2020 metų strateginio ir 2020 metų veiklos planuose nustatyti tikslai ir uždaviniai buvo orientuoti į kokybiško ugdymo proceso organizavimo bei sveikos, saugios ir šiuolaikinius ugdymo(si) reikalavimus atliepiančios aplinkos užtikrinimą. Prioritetinė 2020 metų kryptis – kurti pozityvią aplinką, lemiančią gerą ugdytinių ir mokytojų savijautą. Metinės veiklos tikslas – orientuoti ugdymą į vaiko saugumo, aktyvumo, saviraiškos galių tenkinimą, sudaryti kuo palankesnes sąlygas vaikui atsiskleisti ir tobulėti. Tikslui pasiekti, numatyti ir įgyvendinti uždaviniai: kurti saugią, sveiką, nuolat kintančią įstaigos ugdomąją aplinką, atliepiančią skirtingo amžiaus vaikų fizinius, emocinius, pažintinius poreikius; skatinti, kad ugdymo procesas būtų grįstas vaikų tiriamąja veikla, kuri padidintų vaikų pažintinį aktyvumą, stiprintų ryšį su realiu pasauliu, suteiktų galimybę vystytis vaiko individualiems polinkiams ir interesams, vaikas kūrybingai ir laisvai galėtų save atskleisti; padėti vaikui išsiugdyti savarankiškumo, sveikos gyvensenos, pozityvaus bendravimo su suaugusiais ir vaikais principus; didinti švietimo bendruomenės lyderystės gebėjimus, kurie padėtų įgyvendinti vadybinės veiklos pokyčius, kurtų pozityvią emocinę aplinką. Vadybiniai siekiai 2020 metai orientuoti į darbuotojų pasitikėjimo savo darbu stiprinimą ir atsakomybę už savo veiklos sritis.  2020 m. sausio 1-ąją lopšelį -darželį lankė 202 vaikai, mokslo metų pabaigoje 204 vaikai. Priešmokyklinio ugdymo programą baigė 36 vaikai. Veikė 2 lopšelinio amžiaus, 6 ikimokyklinio amžiaus ir 2 priešmokyklinio ugdymo grupės. Naujus mokslo metus pradėjome su 203 ugdytiniais. Dirbo 21 pedagogas ( 11 pedagogų įgiję aukštąjį išsilavinimą, 10 – aukštesnįjį). 10 mokytojų yra įgiję auklėtojo metodininko kvalifikacinę kategoriją, 9 mokytojai – vyresniojo auklėtojo kvalifikacinę kategoriją. Ugdymo kokybiškumas užtikrinamas, įgyvendinant įstaigos pedagogų parengtą programą „Ikimokyklinio ugdymo programa“ ir sveikos gyvensenos programą. Tęsėme veiklą respublikinėje ikimokyklinių įstaigų darbuotojų asociacijoje „Sveikatos želmenėliai“. Dalyvavome ataskaitinėje asociacijos „Sveikatos želmenėliai“ konferencijoje nuotoliniu būdu. Vykdome sveikos gyvensenos ugdymo programą, kurioje numatytos priemonės plečia sveikatos saugojimo kompetenciją, ugdome vaikų sveikos gyvensenos įgūdžius. Dalyvaujame programoje „Vaisių ir daržovių vartojimo skatinimas mokyklose“ ir „Pienas vaikams“. Aktyvūs Tarptautinio e.Twining projekto, socialinio emocinio ugdymo olimpiados „Dramblys“ dalyviai. Pedagogai prisijungė prie VŠĮ „Mokymosi mokykla“- „Besimokančių darželių tinklo“.  Dėl kalbos komunikacijos sutrikimų 46 ugdytiniams teikta logopedo pagalba. Pratybas lankė 19 priešmokyklinio amžiaus vaikų. Kalbos komunikacijos sutrikimai pašalinti 17 vaikų.  Pedagogai dalyvavo renginiuose, projektuose, vykusiuose įstaigoje, mieste, rajone ir respublikoje. Dalyvavo nuotolinio mokymo seminaruose ir mokymuose. Kiekvienas mokytojas kvalifikacijos kėlimui panaudojo 8 – 10 dienų. Pasitvirtinome darbo nuotoliniu būdu tvarką. Įstaigoje skatinamas pedagogų profesinis tobulėjimas, gerosios darbo patirties sklaida. Siekiame užtikrinti ikimokyklinio, priešmokyklinio ir pradinio ugdymo tęstinumą. Užtikrintos lygios galimybės visiems priešmokyklinio amžiaus vaikams gauti kokybišką priešmokyklinį ugdymą. Priešmokyklinės grupės yra aprūpinamos vaizdinėmis ir kompiuterinėmis ugdymo priemonėmis pagal priešmokyklinio ugdymo grupių standartus. Glaudžiai bendradarbiaujame su Švenčionėlių Karaliaus Mindaugo gimnazijos pradinėmis klasėmis. Sekame ir aptariame buvusių ugdytinių adaptaciją mokykloje. Bendradarbiavimas su tėvais vykdomas individualiai, bendrų susitikimų, renginių ir nuotolinio susisiekimo būdu. Tėvai įtraukti į projektinę ir ugdomąją veiklą, organizuojamos atvirų durų dienos. Grupių ir įstaigos stenduose talpinama aktuali informacinė medžiaga, lankstinukai, siunčiamos asmeninės žinutės tėvams. Nuolat atnaujinama įstaigos elektroninė svetainė [www.svencioneliuvyturelis.lt](http://www.svencioneliuvyturelis.lt). Vyksta vaikų ankstyvojo anglų kalbos mokymo užsiėmimai (vyresniojo ir priešmokyklinio amžiaus vaikams), psichologo, logopedo užsiėmimai.  Numatytų priemonių įgyvendinimui, įstaigos veiklos tobulėjimui padėjo savivaldos institucijų veikla: darželio tarybos nariai svarstė darželio tarybos, įstaigos veiklos planus, finansinius klausimus. Pedagogų tarybos nariai aptarė priešmokyklinio amžiaus vaikų brandumą mokyklai, sveikatą stiprinančių programų ir priemonių įgyvendinimą, veiklos įsivertinimo rezultatus. Metodinio būrelio užsiėmimų metu pedagogai analizavo ikimokyklinio ir priešmokyklinio amžiaus vaikų ugdymo (si) pažangą, ugdomosios veiklos planavimą ir t.t.  2020 m. tęsiamas pagrindinio bendruomenės uždavinio – visuminių vaiko galių ugdymo, sąlygų sveikam vaiko vystymuisi sudarymo – įgyvendinimas. Tapome aktyviais „Sveikatiados“ nariais, Lietuvos mažųjų žaidynių nugalėtojais, savanoriavome Lietuvos Olimpinio Komiteto veikloje. Dalyvavome LVJC projekte „Sveikas kaip ridikas“, LMNŠC projekte – „Sveikata visus metus“. Vykdėme sveikatinimo akciją, skirtą Pasaulinei Turizmo dienai paminėti.  Lopšelio-darželio vaikai Tarptautinio vokalinės muzikos konkurso „Lėkime dainų sparnais“ laureatai, „Laisvės paukštės giesmė“, Respublikinio dainų festivalio „Šypsenėlė“, „Dainų dainelė“ finalininkai, „Lietuvos Mažųjų žaidynės 2020“ II etapo nugalėtojai, finalo dalyviai. Aktyvūs tarptautinio projekto eTwining dalyviai – „Mokausi gamtoje“, „Verkia duonelė tinginio valgoma“, „Advento tradicijos, simboliai“, konkurso „Mažųjų sodeliai“, skirto E. Šimkūnaitės jubiliejui paminėti, laureatai.  Dalyvavo įvairiuose respublikiniuose renginiuose pagal gyvenamąją vietą: sveikatingumo akcijose „Aš bėgu – 2020“, LOK projektai „Mes sportuojam“, „Linksmoji mankšta“, akcijose – „Atmintis gyva, nes liudija“, „Gyvasis tautos žiedas“. Sėkmingai užbaigėme respublikinius projektus: „Gerumo trupinėliai“, „Vasarėlė užaugino – rudenėlis sunokino“, “Atvirukas Lietuvai“, „ką matau pro langą...?“, „Mano pasaulis“. Pleneras – „Gamtos spalvos – 2020“, „Spalvotas medelis už langelio“.  Dalyvavo Švenčionėlių miesto bibliotekos vykdomų projektų renginiuose. Organizuotos edukacinės išvykos „Parašiau laiškelį“ (į miesto paštą), „Odantologas – dantukų daktaras“, „Paukščių kaimas“ ir kt.  Lauko teritorija suskirstyta į atskiras edukacines erdves, kurios tarpusavyje dera ir kviečia vaikus veiklai (labirintas, edukacinis daržas, šiltnamis, vabaliukų viešbučiai, medžių kiemeliai, lauko bibliotekėlė, šaškių pievelė, klasės, emocijų veidukai, inkilėliai, kabantys gėlynai...)  Ypatingas dėmesys ir toliau yra skiriamas priešmokykliniam, pilietiniam ir sveikos gyvensenos įgūdžių ugdymui, kalbos kultūrai. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1.  Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1 Minint mokyklų bendruomenių metus, siekti bendruomenės narių tarpusavio supratimo, empatijos. Plėsti įstaigos bendradarbiavimą su socialiniais partneriais. Dalyvauti ikimokyklinio ugdymo įstaigų projekte – konkurse „Mažieji sodeliai“. | Darbuotojų motyvacijos didinimas, savitarpio pagalbos gerinimas, lyderystės skatinimas, leis pagerinti ugdymo kokybę. Aktyvus bendradarbiavimas su socialiniais partneriais. Projekto – konkurso „Mažieji sodeliai“ įgyvendinimas. | Didesnė darbuotojų motyvacija, kvalifikacijos kėlimas, skaitmeninio raštingumo tobulinimas, darbo nuotoliniu būdu įsisavinimas ir taikymas ugdymo procese, gerina ugdymo paslaugų kokybę. Bendruomenės narių sukurti mini gėlių darželiai ir prieskonių lysvės, stebimas augalų augimas. | Koordinavau mokytojų prisijungimą prie nuotolinio ugdymo. Mokytojos mokėsi dirbti nuotoliniu būdu, konsultavosi tarpusavyje, dalinosi darbo patirtimi. Sukūrė grupių elektronines svetaines, bendravimui su tėvais ir ugdytiniais.  Užtikrinau bendravimą ir bendradarbiavimą su rajono ikimokyklinėmis įstaigomis, su Ignalinos mokykla- darželiu “Šaltinėlis”, su Utenos lopšeliu – darželiu “Voveraitė”, su Visagino lopšeliu – darželiu “Auksinis raktelis”. Dalinamės gerąja darbo patirtimi, naujovėmis.  Inicijavau dalyvavimą projekte – konkurse “Mažieji sodeliai” Šis konkursas skirtas žolininkės Eugenijos Šimkūnaitės ir mokyklų bendruomenės metams paminėti.  Mano iniciatyva kartu su ugdytiniais sukurti mini gėlių darželiai. Pasodintos vienmetės ir daugiametės vaistinės – prieskoninės gėlės. Stebimas jų augimas, prižiūrimos ir laistomos.Rudenį rinktos ir džiovintos. Apdovanoti knyga “Amžinai žydėk , atminimo vyšnia” apie žolininkę Eugeniją Šimkūnaitę ir padėkos raštu už dalyvavimą projekte – konkurse. |
| 1.2 Kurti edukacinę aplinką, įgalinančią ugdytinius įtraukti į integruotą ugdymosi procesą. | Vykdyti tęstinį teritorijos tvarkymą. Įgyvendinti 2018-2020 metų strateginio plano prioritetus. Pagal galimybes sukurti saugią, sveikatą stiprinančią aplinką, sukurti naujas edukacines erdves. | Kuriamos teritorijos edukacinės erdvės aktyviam ir pasyviam poilsiui. Atnaujinti ekologinio ugdymo objektai: įsigytas inventorius, reikalingas šiltnamio ir ekologinio daržo priežiūrai. Teritorija papildyta naujais želdiniais. Atnaujintos lauko aikštelės naujais įrengimais. | Užtikrinau įstaigos bendruomenės aktyvų dalyvavimą, kuriant įstaigos edukacines erdves lauko aikštelėse ir grupėse. Įrengtas alpinariumas, nauja edukacinė lauko erdvė. Pasodintos kelių rūšių irisų ir bijūnų lysvės, kurios leis supažindinti vaikus, kad tas pats augalas yra kelių rūšių ir žydi ne vienu laiku. Tėvų dėka pasodinti kelių rūšių magnolijų sodinukai, vazos su vienmetėmis lauko gėlėmis. Kartu su mokytojomis vaikai mokosi prižiūrėti edukacinį daržą, šiltnamį ir gėlyną. Mano nurodymu, pavasarį nugenėti medžiai ir krūmai. Iki rugsėjo 1-osios išmontuoti neatitinkantys saugumo reikalavimų lauko įrengimai. Atnaujintos grupių aikštelės. Įsigyti „Žaidimų namelis – pilis su čiuožykla“, žaidimų aikštelė su 2 čiuožyklomis ir laipiojimo siena, žaidimų tunelis vikšras, kuris naudojamas ne tik žaidimams, bet ir kūno kultūros užsiėmimams. Suprojektuotas Kneipo takas. |
| 1.3 Kokybiško ugdymo (si) užtikrinimas | Sėkmingai įgyvendinti ikimokyklinio ir priešmokyklinio ugdymo programas. Inicijuoti lauko pedagogikos metodų diegimą. Vykdyti sveikatinimo programą „Sveikatos želmenėliai. Dalyvauti vaikų ir jaunimo centro projekte „Sveikas, kaip ridikas“ | Įgyvendinama „Sveikatos želmenėlių“ sveikatinimo programa. Sėkmingai įgyvendinamos ikimokyklinio ir priešmokyklinio ugdymo programos. Aktyvus dalyvavimas vaikų ir jaunimo centro projekte „Sveikas, kaip ridikas“. | Užtikrinau sėkmingą darbą „Sveikatos želmenėlių“ sveikatinimo programoje. Mano iniciatyva organizuojame „Sveikatos dienas“ grupėse, pavasarį ir rudenį vedame mankštas lauko aikštelėse, vaikus priimame rytais lauke. Vykdėme sveikatinimo akciją pasaulinei Turizmo dienai paminėti. Ugdytiniai keliavo palei Žeimeną esančiu „Žalčio taku“, žaidė ir sportavo įrengtoje aikštelėje. Įgyvendinome Lietuvos vaikų ir jaunimo centro projektą „Sveikas, kaip ridikas“.  Mano nurodymu atliekame vaikų pasiekimų vertinimą rudenį ir pavasarį, informuojame tėvus. Didelį dėmesį skiriame individualiam darbui su gabiais vaikais ir vaikais, kuriems sunkiau sekasi. Su tėvais bendraujame individualiai, kviečiame į talkas, šventes ir išvykas. Dalyvaujame tarptautinėje programoje „Zipio draugai“. Vaikai mokomi gerumo: padėti vieni kitiems, užjausti vieni kitus, neskriausti draugų. Grupė turi savo taisykles, kurių vaikai noriai laikosi. |
| 1.4 Planuoti ugdymo procesą kryptingiau , siekiant ugdymo dermės, tęstinumo tarp ikimokyklinio, priešmokyklinio ir pradinio ugdymo. Dalyvauti respublikinėje programoje „Besimokančių darželių tinklas“ | Aktyvinti ir įgyvendinti pedagogų inovatyvumą ir kūrybiško ugdymo(si) proceso organizavimą. Stiprinti pedagogų asmeninį ir profesinį tobulėjimą, gerosios patirties sklaidą tarp rajono ir Lietuvos darželių. | Darbuotojai kelia kvalifikaciją, nuotoliniu būdu dalyvauja organizuojamuose renginiuose. Dalyvauja respublikinėje programoje „Besimokančių darželių tinklas“. Įgytos žinios taikomos ugdomajame procese. Ypatingas dėmesys skiriamas ugdymo tęstinumui. | Atnaujintas įstaigos pedagogų darbo planavimas. Prasidėjus karantinui, dėl COVID – 19, įstaigos pedagogai pradėjo nuotolinį ugdymą. Inicijavau susitikimą su Karaliaus Mindaugo gimnazijos pradinių klasių mokytojomis. Aptarti lūkesčiai, dėl ugdymo tęstinumo. Įstaigoje užtikrintos lygios galimybės visiems priešmokyklinukams gauti kokybišką priešmokyklinį ugdymą. Mano nurodymu, grupės yra aprūpintos vaizdinėmis ir kompiuterinėmis priemonėmis pagal priešmokyklinio ugdymo standartus. Priešmokyklinio ugdymo grupėse įsigyti kompiuteriai. Koordinavau aktyvų mokytojų dalyvavimą „Besimokančių darželių tinkle“. Mokymai vyksta nuotoliniu būdu. |
| 1.5 Dalyvauti, vykdant Europos sąjungos projektą „Ikimokyklinio ir priešmokyklinio ugdymo prieinamumo didinimas“. | Atnaujinta, modernizuota aplinka leidžianti naudoti naujausias ugdymo technologijas. | Sudarytos sąlygos darbui ir ugdomajai veiklai naujose moderniose patalpose,naujose edukacinėse erdvėse. | Suformavau kartu su savivaldybės atstovais naujų erdvių kūrimą naujose moderniose grupių patalpose, suderinau baldų išmatavimus ir įsigijimą. Projektas „Ikimokyklinio ir priešmokyklinio ugdymo prieinamumo didinimas“ yra tęsiamas. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| **Užduotys** | Priežastys, rizikos |
|  |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| **Užduotys** | Poveikis švietimo įstaigos veiklai |
| 3.1. Inicijuotas grupių aprūpinimas kompiuterine įranga.  3.2 Įrengtas „Mažasis alpinariumas“ | Priešmokyklinio ugdymo grupės nuo 2020-09-01 aprūpintos kompiuterine įranga. Elektroninėje erdvėje medžiaga, kuri reikalinga priešmokyklinio ugdymo grupės darbe.  Pagerintas estetinis vaizdas nenaudojamoje erdvėje.  . |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai ( kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. | **-** | **-** | **-** |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Užduotys įvykdytos ir viršijo kai kuriuos sutartus vertinimo rodiklius | Labai gerai x |
| 6.2. Užduotys iš esmės įvykdytos pagal sutartus vertinimo rodiklius | Gerai ☐ |
| 6.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 6.4. Užduotys neįvykdytos pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Pagalbos teikimas specialiųjų poreikių turintiems ir gabiems vaikams. |
| 7.2. Asmeninę vadovavimo kompetenciją(darbuotojų motyvavimas, streso valdymas). |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Efektyvinti veiklą, diegiant specializuotą vidinę elektroninę sistemą. | Visose grupėse naudojant elektroninį dienyną, užtikrinama prieiga tėvams (globėjams), efektyviai pateikiama informacija, surenkami duomenys, parengiamos ataskaitos. | Surengti elektroninio dienyno naudojimo mokymai įstaigos pedagogams. Parengtas elektroninio dienyno naudojimo tvarkos aprašas. Paskirti asmenys už elektroninio dienyno tvarkymą. Ugdymo tikslais bus sudarytos sąlygos visoms grupėms naudotis internetu. |
| 8.2. Inicijuoti strateginio plano 2021 – 2023 metams rengimą. | Laiku ir kokybiškai parengtas strateginis planas | Strateginio plano rengime dalyvavo bendruomenė, tikslai ir uždaviniai suderinti su įstaigos veiklos kokybės įsivertinimo rezultatais., dera su rajono savivaldybės strateginiu planu. |
| 8.3. Užtikrinti mokytojų padėjėjoms mokymus apie darbą su vaikais, turinčiais specialiųjų ugdymosi poreikių. | Sėkmingas ir kryptingas mokytojų padėjėjų kvalifikacijos tobulinimas. | Organizuotas praktinis seminaras mokytojų padėjėjoms darbui su specialiųjų ugdymosi poreikių turinčiais vaikais. Įsigyta specialiosios literatūros. |
| 8.4. Inicijuoti lauko muzikinės erdvės įkūrimą. | Lauko teritorijoje įkurti muzikinę erdvę. | 2021 m. vasario – kovo mėnesiais pravesti pasitarimus su metodinės grupės nariais ir įstaigos tarybos nariais, dėl muzikinės erdvės įkūrimo. Rugsėjo mėnesį muzikine erdve pradeda naudotis įstaigos ugdytiniai. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Žmogiškasis faktorius ( darbuotojų kaita, laikinas nedarbingumas ir kt.) |
| 9.2. Įvykiai ar aplinkybės, kurių negalima nei numatyti arba išvengti, nei kuriomis priemonėmis pašalinti, arba finansinės problemos. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_

\_\_\_\_\_\_\_\_\_\_\_\_\_\_\_\_\_\_\_\_                        \_\_\_\_\_\_\_\_\_\_               \_\_\_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_

(mokykloje – mokyklos tarybos                           (parašas)                               (vardas ir pavardė)                      (data)

įgaliotas asmuo, švietimo pagalbos įstaigoje -

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Direktorė \_\_\_\_\_\_\_\_\_\_ Aldona Čuvalova \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)